Գայանե Խաչատրյան

**Գայանե Լևոնի Խաչատրյան** (նաև **Խաչատուրյան**, ), հայ նկարչուհի։

## Կենսագրություն
Գայանե Լևոնի Խաչատրյանը ծնվել է 1942 թվականի մայիսի 9-ին Թբիլիսիում։
1949-1955 թվականներին սովորել է Թբիլիսիի N 14 միջնակարգ օրիորդաց դպրոցում։
1955-1959 թվականներին ուսումը շարունակել է N 101 միջնակարգ դպրոցում և զուգահեռաբար ընդունվել է Թբիլիսիի Յա. Նիկոլաձեի անվան գեղարվեստի ուսումնարանին կից գեղարվեստի դպրոց։
1959-1960 թվականներին սովորել է աշխատավոր երիտասարդության հանրապետական հեռակա միջնակարգ դպրոցում (Թբիլիսի)։

Ստեղծագործել է հիմնականում կոմպոզիցիայի բնագավառում։

Գործերից են՝
* «Նարնջե օրվա երթ», 1983, ԺԱԹ
* «Բակը՝ ջութակ», 1983, ԺԱԹ
* «Կառնավալ. Մուշտաիդ», 1983, ԺԱԹ

Աշխատանքներից ցուցադրվել են մի շարք քաղաքներում՝ Փարիզում, Լիսաբոնում, Վենետիկում, Մոսկվայում, Երևանում («Ափսեի կլոր տարածությունը» ցուցահանդեսում, 2005) և այլուր)։

Անհատական ցուցահանդեսներ է ունեցել Երևանում (1967, 1971)։

Գործերից պահվում են աշխարհի տարբեր թանգարաններում, մասնավոր հավաքածուներում՝ (Ֆեդերիկո Ֆելինիի և այլոց)։

Գայանե Խաչատրյանը մահացել է 2009 թվականի մայիսի 1-ին Թբիլիսիում։

## Ֆիլմեր Գայանե Խաչատրյանի մասին
Գայանե Խաչատրյանի մասին «Հայֆիլմ» կինոստուդիայում երկու ֆիլմ է նկարահանվել.
* 1971 թվականին «Գայանե» (Յու. Երզնկյան, ԽՍՀՄ ժողովրդական նկարիչ Մ. Սարյանի նախաբանով)։
* 1978 թվականին «Երկնագույն քամի, նշի բույրը» (Ռ. Գևորգյան)։

## Ցուցահանդեսներ
[thumb|Գերեզմանաքարը [Թբիլիսիի հայ գրողների և հասարակական գործիչների Խոջիվանք պանթեոն|Խոջիվանքում]]
1967 թվականին Փարաջանովի աջակցությամբ տեղի ունեցավ Գայանե Խաչատրյանի առաջին ոչ պաշտոնական ցուցահանդեսը։ Ստորև ներկայացված են պաշտոնական ցուցահանդեսների տարեթվերը։

* 1968 - «Կիրառական արվեստ» ամսագրի խմբագրություն, Մոսկվա
* 1970 - Վրաստանի Ազգային պատկերասրահ, Թբիլիսի, խմբակային ցուցահանդես
* 1971 - Նկարիչների տուն, Երևան
* 1972 - Ա. Խորավայի անվան դերասանների տուն, Թբիլիսի
* 1972 - Ժամանակակից արվեստի թանգարան, Երևան
* 1978 - Գալուստ Գյուլբենկյան թանգարան, Լիսաբոն,Պորտուգալիա
* 1979 - Գալուստ Գյուլբենկյան հիմնադրամ, Փարիզ-Լիոն-Մարսել
* 1979 - Գալուստ Գյուլբենկյան հիմնադրամ, Բեյրութ
* 1987 - «Հայկական մշակույթի օրեր», Վենետիկ
* 1995 - «Հայաստանի ժամանակակից արվեստը Ֆրանսիայում», Փարիզ- անհատական ցուցահանդես
* 1995 - «Հայաստանի ուղիները» Արդարադատության պալատ, Փարիզ
* 1996 - Վրաստանի նկարիչների ցուցահանդեսը Հայաստանում, Հայաստանի ազգային պատկերասրահ
* 2001 - «Նաշչոկինի տուն» ցուցասրահ, Մոսկվա- «Ես Գայանեն եմ Թիֆլիսից»
* 2009 - «Գեղանկարչություն-կինո» Անդրեյ Տարկովսկի, Սերգեյ Փարաջանով, Գայանե Խաչատրյան-Ժամանակակից արվեստի պետական կենտրոն, Մոսկվա
* 2009 - 53-րդ Համաշխարհային գեղարվեստական վենետիկյան բիեննալե, հայկական տաղավար, Վենետիկ
* 2010 - «Ցուցահանդես նվիրված Գայանեի հիշատակին» Հայաստանի ազգային պատկերասրահ

## Գրականություն
* Արմեն Բայանդուրյան, Դու միշտ կաս...: Կամուրջ, Թբիլիսի, Վրաստանի գրողների ստեղծագործական միություն, 2009, էջ 43-44։

## Տես նաև
* Ես Գայանեն եմ Թիֆլիսից (ֆիլմ)

## Ծանոթագրություններ

## Արտաքին հղումներ
* Գայանե Խաչատրյանը zarkfoundation.com կայքում
* Վիդեո Գայանե Խաչատրյան
* Ռեքվիեմ (1978)
* Շագանակի կեղևը (1969)

Կատեգորիա:20-րդ դարի նկարչուհիներ
Կատեգորիա:21-րդ դարի կին արվեստագետներ
Կատեգորիա:Անձինք Թբիլիսիից
Կատեգորիա:Խոջիվանքի գերեզմանատանը թաղվածներ
Կատեգորիա:Վիրահայ նկարիչներ